EkBass/fiwiki-20250220-pages-articles huggingface dataset:
Juhani Kivikoski

Aarne Juhani Kivikoski (s. 9. toukokuuta 1932 Tampere) on suomalainen arkkitehti ja yritysjohtaja. ==Henkilöhistoria== Juhani Kivikoski syntyi johtaja Aarne Oskari Kivikosken ja Ida Sankalan perheeseen. Hänen ensimmäinen puolisonsa 1960–1974 oli taiteilija Riitta Ilari Eskola, Uuno Eskolan tytär. Toisen kerran Kivikoski avioitui vuonna 1981, merkonomi Tellervo Korpiolan kanssa. Kivikoski tuli ylioppilaaksi 1951 ja valmistui arkkitehdiksi Teknillisestä korkeakoulusta 1959. Eskola-Kivikoski-Periäisen arkkitehtitoimistossa Kivikoski työskenteli 1960–1963, omassa arkkitehtitoimistossaan 1963–1981 ja Iittalan lasitehtaan johtajana 1981–1991. Kivikoski on ollut Suomen Lasimuseon Ystävät ry:n perustajajäsen ja pitkäaikainen puheenjohtaja. Hän on suunnitellut yhdistyksen ansiomitalin ja osallistunut yhdistyksen toimintaan vielä puheenjohtajakauden jälkeenkin. Kivikoski on yhdistyksen kunniajäsen. ==Töitä== * Munkkivuoren ostoskeskus, Helsinki, 1960–1963 * Iittalan tehdasrakennus, museo ja ostoskeskus, Hämeenlinna, 1963–1980 * Kouvolan kaupunginkirjasto, Kouvola, 1971 * Vakuutusyhtiö Kalevan talon / Helsingin Suomalaisen Säästöpankin pääkonttorin saneeraus, Helsinki, 1973 * Tuulimyllyntie 2, Helsinki. Asuinkerrostalo, 1966 * Professorintie 4, Helsinki. Asuinkerrostalo, 1972 == Lähteet == Luokka:Suomalaiset arkkitehdit Luokka:Suomalaiset yritysjohtajat Luokka:Vuonna 1932 syntyneet Luokka:Elävät henkilöt
Netwide Assembler

Netwide Assembler (NASM) on avoimen lähdekoodin assembler-ohjelma x86 ja AMD64 arkkitehtuurille. NASM:ia voidaan käyttää 16-bittisten, 32-bittisten (IA-32) ja 64-bittisten (x86-64) ohjelmien kääntämiseen. NASM:in kehittivät alun perin Simon Tatham ja Julian Hall, mutta nykyisin ylläpidosta vastaa H. Peter Anvin ja hänen pieni kehitystiiminsä. ==Lähteet== ==Aiheesta muualla== * NASM:in kotisivut Luokka:Assembler-kääntäjät
Johann Walter-Kurau

Johann Walter-Kurau (3. helmikuuta 1869 Jelgava – 19. joulukuuta 1934 Berliini) , tunnettu myös nimillä Johann Walter ja Johans Valters oli latvialainen taidemaalari.harvardartmuseums.org: Johann Walter-Kurau Kansallisuudeltaan hän oli baltiansaksalainen. == Elämänvaiheita == Walter- Kurau opiskeli taidetta Pietarin taideakatemiassa, missä hän ystävystyi latvialaisten taideopiskelijoiden Janis Rozentālsin ja Vilhelms Purvitisin kanssa. Taideakatemiassa Walter-Kurau omaksui akateemisen realismin, mutta saatuaan vaikutteita Keski-Euroopasta hänen tyylinsä muuttui ensin impressionismiksi ja vähän myöhemmin kohti ekspressionismia. https://books.google.fi/books?id=DzTBBwAAQBAJ&pg;=PA214&lpg;=PA214&dq;=johannwalter- kurau+biography&source;=bl&ots;=SC_2CJ5iDi&sig;=ACfU3U0prAj6VHIKgPSKso1JJgSGuwjjKg&hl;=fi&sa;=X&ved;=2ah 1900-luvun alussa Walter-Kurauta pidettiin yhtenä lupaavimmista latvialaisista taidemaalareista. Hän muutti vuonna 1906 Dresdeniin eikä enää palannut synnyinmaahansa. Saksassa hän otti käyttöön sukunimen Walter-Kurau ja Berliiniin hän asettui asumaan vuodenvaihteessa 1916–1917. Berliinistä tuli hänelle kotikaupunki loppuelämän ajaksi. Hän teki tuolloin myös monia maalausmatkoja. http://www.alessandromarletta.com/portrait-of-a-ladyjohann- walter-kurau/ Asetuttaan Berliiniin Walter-Kurau työskenteli taideopettajana. Hänen poismenonsa jälkeen muutama hänen oppilaistaan järjesti hänelle Berliinissä muistonäyttelyn. Hänen taiteensa sai lehdissä vaihtelevia arvioita, mutta hänen merkitystään taideopettajana ei kiistetty. http://cejsh.icm.edu.pl/cejsh/element/bwmeta1.element.5cfb6043-35c3-332c-a5ad-1260bfd5b9a0 Latvian kansallisen taidemuseon kokoelmissa on 120 Walter-Kuraun teosta. https://www.mutualart.com/Artist/Johann-Walter-Kurau/6E8B721D275ACDD3 == Lähteet == == Aiheesta muualla == * Walter-Kurau in Leicesters Collection Luokka: Latvialaiset taidemaalarit Luokka: Baltiansaksalaiset
Abdallah Azzam

Abdallah Azzam (1941 Silat al-Harithiya, Palestiinan brittiläinen mandaatti – 24. marraskuuta 1989 Peshawar, Pakistan) oli palestiinalaissyntyinen islamoppinut ja globaalin jihadismin perustaja. Azzam toimi 1980-luvulla Afganistanin sodassa keräten jihadisteja ympäri muslimimaailmaa käymään jihadia Neuvostoliiton miehitysjoukkoja vastaan. ==Elämäkerta== Palestiinalainen Azzam liittyi islamistiseen Muslimiveljeskuntaan jo ollessaan nuori. Hän taisteli Kuuden päivän sodassa Israelia vastaan vuonna 1967. Hän opiskeli islamilaista lakia Damaskoksessa ja väitteli tohtoriksi Kairon al- Azharin yliopistosta. Hän ryhtyi yliopistonopettajaksi Jordaniassa, mutta hänet erotettiin islamististen ajatustensa vuoksi. Hän siirtyi opettamaan ensin Saudi-Arabiaan ja sen jälkeen Pakistaniin. Pakistanissa ollessaan Azzam ryhtyi organisoimaan maahan ulkomaisia jihadisteja taistelemaan Afganistanin sodassa Neuvostoliittoa vastaan. Hän matkusteli arabimaissa ja Yhdysvalloissa taivutellen nuoria miehiä ottamaan osaa jihadiin. Azzamin tärkein argumentti oli uskonnollinen: hänen mielestään oli jokaisen muslimimiehen velvollisuus puolustaa islamin aluetta. Azzam puhui usein palkinnosta, joka jihadisteja odottaisi kuoleman jälkeen, ja näin hänestä tuli jihadisteille luonteenomaisen "marttyyrikultin" perustaja. Azzamin toiminnan seurauksena Afganistaniin matkusti noin 20 000 ulkomaista jihadistia vuosien 1980–1992 välillä. Yksi heistä oli saudiarabialainen Osama bin Laden, josta tuli Azzamin oppipoika sekä seuraaja globaalin jihadin ja al-Qaidan johtajana. Azzamin värväämillä jihadisteilla ei ollut kovinkaan suurta merkitystä sodassa, sillä suurin osa heistä tuli maahan vasta sodan päättymisen jälkeen, eivätkä he esimerkiksi kielivaikeuksien vuoksi pystyneet yhteistyöhön oppositiojoukkojen kanssa. Azzam kuitenkin otti opposition voitosta kunnian omassa propagandassaan sodan jälkeen ja näin sai seuraajansa uskomaan siihen, että mikään vihollinen ei ole voittamaton. Hän myös perusti liikkuvat taistelujoukot, joiden tarkoituksena oli jatkossa taistella missä tahansa islamin aluetta miehitettäisiinkin. Azzam halusi taistella vain vääräuskoisia sotilaita vastaan ja jättää siviilit rauhaan. Azzam ja hänen kaksi poikaansa murhattiin pommilla Peshawarissa 24. marraskuuta 1989. Tekijät jäivät tuntemattomiksi. Ennen kuolemaansa Azzam oli antanut oppilaalleen Osama bin Ladenille sadoista taistelijoista tehdyn luettelon, jonka nimenä oli al-Qaida, 'perusta'. Azzamin kirjoituksia luetaan jihadistisessa liikkeessä edelleen paljon. ==Lähteet== Luokka:Palestiinalaiset henkilöt Luokka:Islamilaiset filosofit Luokka:Al-Qaidan jäsenet Luokka:Uskonto Palestiinassa Luokka:Vuonna 1941 syntyneet Luokka:Vuonna 1989 kuolleet Luokka:Palestiinalaiset henkirikosten uhrit‎
Napsijat

Napsijat (Pipromorphidae) on varpuslintuihin kuuluva heimo. Heimon lajit on erotettu tähän heimoon tyrannien heimosta. BirdLife Suomen käyttämän luokituksen mukaan napsijoihin kuuluu 17 sukua ja 101 lajia. ==Suvut == * Keltavatsanäpsyt Todirostrum * Korvanapsijat Pogonotriccus * Koukkunapsijat Oncostoma * Kääpiötypäköt Myiornis * Lapionapparit Tolmomyias * Lattanokat Rhynchocyclus * Maanapparit Corythopis * Nappaajat Leptopogon * Napsijat Phylloscartes * Näpsijät Hemitriccus * Näpsyt Poecilotriccus * Päristäjät Cnipodectes * Ruskotypäköt Pseudotriccus * Töyhtötypäköt Lophotriccus * Vihernappaajat Mionectes ===Lajeja, joilla on oma sukunsa=== * Rusonaamanapsija Taeniotriccus andrei * Vaaleasilmätypäkkö Atalotriccus pilaris ==Lähteet== *
Gurjara-Pratihara

Gurjara-Pratihara-dynastia oli keskiajan hindudynastia nykyisen Intian pohjoisosassa. Dynastian alkuperä on epäselvä, aiemmin heidän uskottiin polveutuneen Intiaan 600-luvulla asettuneista hunneista, jotka myöhemmin sekoittuivat kasaareihin. Nykyisin useimmat historioitsijat uskovat heidän olleen alun perin gujarateja. Dynastia nousi valtaan alueella 700-luvulla. Dynastian vaikutusvalta hiipui sisäisiin kiistoihin ja lopullisesti sen katoaminen on liitetty muslimien Intian valloituksiin.<ref name="britannica/> == Lähteet == Luokka:Intian kuningaskunnat Luokka:Intian historia Luokka:Hallitsijasuvut
Chandela

Chandela oli nykyisen Pohjois-Intian alueella hallinnut rajput-klaani. Sen uskotaan hallinneen alueella 800-luvulta lähtien. Heidän perintönään on Kalinjarin linnake Uttar Pradeshin osavaltion alueella. Vuonna 1023 Chandela menetti linnakkeen hallinnan Ghaznavideille ja vuosisadan loppuun mennessä Chandelan valta oli jo hiipunut. == Lähteet == Luokka:Intian kuningaskunnat Luokka:Intian historia Luokka:Hallitsijasuvut
Madurain sulttaanikunta

Madurain sulttaanikunta oli lyhytikäinen sulttaanikunta Kaakkois-Intiassa nykyisen Tamil Nadun osavaltion alueella. Valtakunta oli olemassa 48 vuoden ajan 1300-luvulla. Sen synty liittyy Delhin sulttaanikuntaa hallinneen Tughluq-dynastian vallan taantumiseen. Madurain sulttaanikunnan perusti Madurain maakuntaa hallinnut Jalaluddin Ahsan Khan, joka nousi Delhin valtaa vastaan ja julisti Madurain itsenäiseksi vuonna 1335. Hänen jälkeensä sulttaanikunta alkoi taantua johtuen sisäisistä kiistoista ja viereisen Vijayanagaran vahvistumisesta. Vijayanagara lopulta valloitti Madurain sulttaanikunnan. == Lähteet == Luokka:Intian kuningaskunnat Luokka:Intian historia Luokka:Sulttaanikunnat
Walter Blount

Walter Blount (k. 1403), Sir, oli englantilainen sotilas ja Lancasterin suvun tukija, joka palveli pitkään Juhana Gentin alaisuudessa. Blount osallistui vuonna 1367 Gentin ja Mustan prinssin epäonnistuneelle matkalle Espanjaan, jonka tarkoituksena oli Pietari I Julman palauttaminen takaisin Kastilian ja Leónin hallitsijaksi. Blount oli vuodesta 1372 alkaen vakituisesti Juhana Gentin palveluksessa. Hän toimi muun muassa vuodesta 1373 alkaen Gentin hallitseman Tutburyn linnan komentajana (constable) ja vuodesta 1392 Gentin kamariherrana (chamberlain). Juhana Gent kuoli vuonna 1399, ja samoihin aikoihin Englannissa syntyi kiistaa kruununperimyksestä. Blount asettui kiistassa Lancastereihin kuuluneen Henrik IV:n puolelle, joka myöhemmin palkitsi Blountin uskollisuuden ylimääräisellä vuosimaksulla, omaisuudella ja uusilla virkatehtävillä. Vuonna 1403 Blount liittyi Henrik IV:n puolella taistelleeseen kuninkaalliseen armeijaan, kun ryhmä kapinallisia yritti syrjäyttää Henrikin valtaistuimelta. Blount sai surmansa Shrewsburyn taistelussa. == Kirjallisuudessa == Sir Walter Blount esiintyy William Shakespearen näytelmässä Henrik IV: Ensimmäinen osa. Näytelmässä Shakespeare kuvaa Blountin Henrikille lojaalina ritarina, joka esittää Shrewsburyn taistelussa kuningasta hämätäkseen kapinallisia. Näytelmässä Douglasin jaarli surmaa Blountin, koska kuvittelee tämän olevan kuningas HenrikHenrik IV, ensimmäinen osa: 5. näytös, 3. kohtaus.. == Lähteet == == Aiheesta muualla == * Sir Walter Blountin elämäkerta The History of Parliament, Lontoon yliopisto. * : Sir Walter Blountin elämäkerta Dictionary of National Biography, 1885-1900, Volume 05 -teoksessa. Luokka:Sotilaat Luokka:Keskiajan henkilöt Luokka:Syntymävuosi tuntematon Luokka:Vuonna 1403 kuolleet
Neutronitähtijärjestelmien elinkelpoisuus

Neutronitähtijärjestelmien elinkelpoisuus tarkoittaa sen arviointia ja kartoittamista, onko neutronitähteä kiertävillä planeetoilla ja kuilla mahdollista olla elämää. Neutronitähteä kiertävän elinkelpoisen planeetan täytyy olla mittaluokaltaan 1–10 Maan massaa. Mikäli planeetta on kevyempi, sen kaasukehä häviäisi. Sen kaasukehän täytyy olla myös riittävän paksu, jotta sen emotähdestä saapuva voimakas röntgensäteily muuttuu sen pinnalla lämmöksi. Silloin se voisi olla lämpötilaltaan sopiva elämälle. Jos planeetalla on tarpeeksi voimakas magneettikenttä eli magnetosfääri, se suojaa emotähden voimaperäiseltä aurinkotuulelta. Näin planeetan kaasukehä voisi säilyä useita miljardeja vuosia. Sellaisen planeetan pinnalla voisi esiintyä nestemäistä vettä. Hollantilainen tutkimusryhmä julkaisi aiheesta artikkelin Astronomy & Astrophysics -lehdessä joulukuussa 2017. == Katso myös == * Punaisten kääpiötähtijärjestelmien elinkelpoisuus * Kuiden elinkelpoisuus * K-tyypin pääsarjan tähtijärjestelmien elinkelpoisuus * Lohikäärmeen muna ja sen jatko- osa Starquake (ei suomennettu) romaaneja, jotka kertovat elämästä itse neutronitähdellä. == Lähteet == Luokka:Astrobiologia Luokka:Avaruuden asuttaminen
Ma'arrat Masrin

Ma'arrat Masrin tai Ma'arrat Misrin on pieni kaupunki Syyriassa Idlibin maakunnassa. Vuonna 2004 sen asukasluku oli 17 519\. ==Historia== Nykyinen Ma'arrat Masrin mainitaan 700-luvulla kirjoitetuissa syyriankielisissä lähteissä nimellä Ma'arrat Mesren, ja siellä sijaitsi Beth Mari Kanunin luostari. Islaminuskoiset arabit valtasivat kaupungin Bysantin valtakunnalta vuonna 637, ja abbasidien valtakaudella se oli paikallisen kuvernöörin keskus. Keisari Nikeforos II Fokas valtasi kaupungin takaisin vuonna 968, ja monet kaupungin asukkaista vietiin muualle valtakuntaan. Kaupunki vaihtoi vielä muutamaan kertaan omistajaa Bysantin ja muslimien välillä, kunnes ristiretkeläiset valtasivat sen Antiokian kukistumisen jälkeen vuonna 1098. Kaupungista tuli osa ristiretkeläisten puolustusasemia Orontesjoen itäpuolella, mutta se menetettiin al-Fu'an, Saeminin ja Ma'arrat Masrinin asukkaiden kapinoidessa heitä vastaan vuonna 1104. Kaupunki päätyi Aleppon muslimihallitsijoille, mutta heille vaikeuksia tuottivat alueen kapinoivat ismailiitit. Ristiretkeläisten ja muslimien solmimassa rauhassa vuonna 1120 kaupunki palautettiin ristiretkeläisille. Vuonna 1134 Imad ad-Din Zengin alaisen kenraalin joukot voittivat ristiretkeläiset Harimissa. Ma'arrat Masrin ja Maarrat an-Numan vallattiin. Saladin teki vuonna 1175 sotaretken alueella vaikuttaneita assasiineja vastaan, ja paikalliset asukkaat surmattiin. Kaupunki vaihtoi omistajaa useampaan otteeseen Saladinia seuranneiden aijubidienvaltakaudella, ja vuonna 1240 aluetta hävitti Khorasmian šaahi. Sittemmin Ma'arrat Masrin on menettänyt merkitystään läheiselle Idlibin kaupungille. 1800-luvun lopulla sitä kuvailtiin suureksi kyläksi, joka tunnettiin maaperän hedelmällisyydestä. Vuonna 2011 Ma'arrat Masrinissa järjestettiin korruption ja turvallisuuspalveluiden vastaisia mielenosoituksia. Hallitukselle uskollisten asejoukkojen ja kapinallisten välille syttyi sittemmin Syyrian sisällissodan aikana yhteenottoja, ja armeijan joukot vetäytyivät kaupungista vuonna 2012. ==Väestö== Ma'arrat Masrinin asukasluku vuoden 2004 väestönlaskennan mukaan oli 17 519. Kaupungin asukkaiden enemmistö on sunnalaisia ja noin 15 prosenttia kuuluu šiialaiseen vähemmistöön. ==Lähteet== Luokka:Syyrian kaupungit Luokka:Idlibin maakunta
Arne Hammelboe

Arne Hammelboe (24. kesäkuuta 1916 Kööpenhamina – 25. huhtikuuta 2005) oli tanskalainen kapellimestari. Hän työskenteli muun muassa Statsradiofonienissa, Tanskan kuninkaallisessa teatterissa ja Odensen kaupunginorkesterissa. Hän myös opetti Tanskan kuninkaallisessa musiikkikonservatoriossa vuosina 1957–1986 ja toimi orkesterikoulun professorina vuodesta 1964 alkaen. Hän opetti lisäksi Malmössä.DanskeFilm.dk: Arne Hammelboe Hammelboe oli 35 vuotta Tanskan kapellimestariliiton puheenjohtaja ja sai muiden tunnustusten ohessa liiton kunniapalkinnon. Hän työskenteli lukuisissa elokuvissa. Vuonna 1943 hän meni naimisiin näyttelijä Oda Jespersenin kanssa. == Lähteet == Luokka:Tanskalaiset kapellimestarit Luokka:Vuonna 1916 syntyneet Luokka:Vuonna 2005 kuolleet
Oscypek

thumb|Juustokauppiaita torilla Zakopanessa. Oscypek on pääosin lampaanmaidosta valmistettava puolalainen juusto, jota valmistetaan Podhalen alueella. Oscypek on EU:n suojattu alkuperänimitys. Oscypekin historia on liitetty valakeihin, jotka toivat lampaanpaimennukseen ja juustonvalmistukseen liittyneitä perinteitä Puolan Podhalen alueelle 1100- ja 1200-luvuilla. Oscypekin nimi juontuu paikallisen murteen sanasta scypać, joka merkitsee eri lähteiden mukaan joko juustomuotista juontuvaa jakamista tai valmistusprosessiin samaan tapaan liittyvää puristamista ja vaivaamista. Juustoja saatettiin käyttää moneen tarkoitukseen, esimerkiksi maksuvälineenä paimenille tai lahjoina kirkolle tai kuninkaalle. Juuston suosio on hiljattain kasvanut perinteiseen ja paikalliseen ruokaan kohdistuneen kiinnostuksen kasvun myötä. Toisaalta juuston valmistusmäärät ovat vähentyneet valmistukseen liittyvän byrokratian takia. Valmistajat joutuvat esimerkiksi pitämään kirjaa juuston valmistukseen käytetyn lampaan ja lehmänmaidon määrästä. Juusto sai EU:n suojatun alkuperänimityksen vuonna 2008. EU:n suojatun alkuperänimityksen perusteella oscypekin valmistuksessa käytettävän maidon tulee olla vähintään 60 % lampaanmaitoa. Baca on paikallinen ammattinimike lammaspaimenille ja juuston valmistajille. Bacówki on puolestaan nimitys pienille majoille, joissa juusto valmistetaan. Lampaat lypsetään kaksi kertaa päivässä, ja maitoa kuluu kuudesta seitsemään litraa yhtä juustokiloa kohden. Juustoa valmistetaan vain huhtikuun ja lokakuun välisenä aikana, jolloin lampaita voidaan ruokkia tuoreella ruoholla. Maito kuumennetaan ja siihen lisätään juoksute. Sekoittamalla syntyvä juustomassa asetellaan oscypiorka-nimellä tunnettuihin puisiin juustomuotteihin. Juustoja on kolmenkokoisia, pieniä, keskikokoisia ja suuria, joista vain jälkimmäiset on sisällytetty EU:n suojattuun alkuperäisnimitykseen. Oscypek on syöty perinteisesti sellaisenaan, mutta sitä voi myös grillata tai paistaa. Juuston kanssa saatetaan tarjoilla esimerkiksi puolukkahilloa, salaattia tai pastaa. Juuston rakennetta on verrattu mozzarellaan, mutta sen maku on terävämpi, suolaisempi ja savuisempi. ==Lähteet== Luokka:Puolalainen keittiö Luokka:Lampaanmaitojuustot
Johann Walter

Johann Walter -nimisiä henkilöitä ovat olleet: * Johann Heinrich Bartholomäus Walter (1737–1802), saksalais-virolainen rakennusmestari * Johann Walter-Kurau (1869–1934), latvialainen taidemaalari * Johann Walter (1496–1570), saksalainen säveltäjä ja kanttori.
Virgen de Covadonga (1859)

Virgen de Covadonga oli Espanjan laivaston vuonna 1859 vesillelaskettu Covadonga-luokan kuunari. == Valmistus == Alus tilattiin kuninkaallisella määräyksellä 10. kesäkuuta 1857 Arsenal de la Carracalta Cádizista, missä köli laskettiin 13. helmikuuta 1858. Alus laskettiin vesille 28. marraskuuta 1859 ja otettiin palvelukseen 8. lokakuuta 1858. Aluksen valmistuskustannukset olivat viisi miljoonaa realia.gutenberg.org == Palvelus == Palvelukseenotettaessa alus sijoitettiin Manilaan ja Hongkongiin. Aluksen tukikohtana oli Manila Filippiineillä. Tyynenmeren sodan alkaessa aluksen aseistuksena oli kaksi Armstrongin 70 naulan tykkiä. Syyskuussa 1879 aluksen aseistusta täydennettiin kolmella Armstrongin 40 naulan ja kaksi 9 naulan tykkiä. Vuonna 1880 aseistusta täydennettiin yhdellä Hotchkissin 37 millimetrin pikatykillä. Chile valtasi 27. marraskuuta 1865 aluksen Papudon taistelussa liittäen sen omaan laivastoonsa 4. joulukuuta nimellä Covadonga. Chilen laivastossa se osallistui Abtaon taisteluun. Alus osui miinaan 13. syyskuuta 1880 Chancayn edustalla. Alus upotessa sai surmansa 32. Tykkivene Pilcomayo pelasti 29 ja 48 joutui sotavankeuteen Peruun. == Lähteet == Luokka:Espanjan laivaston sotalaivat
Churruca (1929)

Churruca (runkonumero CH) oli Espanjan laivaston vuonna 1929 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Motricon pormestarin ja kommodori Cosme Damián Churruca y Elorzan mukaan. == Valmistus == Alus tilattiin Sociedad Española de Construcción Navalilta Cartagenasta. Se laskettiin vesille kesäkuussa 1929 ja otettiin palvelukseen 1932.Whitley, M. J. s. 243 == Palvelus == Espanjan sisällissodan alkaessa alus osallistui Gibraltarin salmen sulkuun tasavaltalaisten yrittäessä estää kansallismielisten joukkojen siirrot Pohjois-Afrikasta Iberian niemimaalle. Alus vaihtoi kuitenkin puolta Ceutassa ja kuljetti 19. heinäkuuta joukkoja Cádiziin. Miehistö valtasi aluksen takaisin vangiten kapinoivat upseerit ja palaten tasavaltalaisten laivastoon.Whitley, M. J. s. 244 Churrucaan osui 12. elokuuta 1937 Italian laivaston sukellusveneen R.Smg. Rubinon laukaisema torpedo. Pahoin vaurioitunut alus kuitenkin kykeni matkaamaan Cartagenaan, missä aluksen miehistö antautui sisällissodan päättyessä.Whitley, M. J. s. 245 Alus poistettiin palveluksesta 11. joulukuuta 1957 ja laitettiin myyntiin 29. joulukuuta 1964. Aluksen tavoitehintaa 5 600,00 pesetaa ei kuitenkaan huutokaupalla saavutettu. == Lähteet == * * === Viitteet === Luokka:Churruca- luokan hävittäjät
Malwa

Malwa on tasankoalue Pohjois-Intian keskiosassa, Madhya Pradeshin ja Rajasthanin osavaltioiden alueella. Alue on vulkaanista ylänköä, ja se sijaitsee 500–600 metrin korkeudella. Alueen kasvillisuus on savannikasvustoa, ja alueella virtaa useita pieniä jokia. Alue on enimmäkseen maatalousvaltaista ympäristöä. Suurimmat kaupungit alueella ovat Indore ja Bhopal. == Lähteet == Luokka:Intian maantiede
Eino Heiskanen

Eino Heiskanen (s. 7. huhtikuuta 1987) on suomalainen näyttelijä. == Elämä ja ura == Eino Heiskanen syntyi näyttelijäpariskunta Sara Paavolaisen ja Kari Heiskasen perheeseen. Heiskanen aloitti näyttelijänopintonsa Teatterikorkeakoulussa 2011. Opiskeluvuosinaan hänellä oli roolitehtäviä muun muassa Suomen Kansallisteatterissa ja Ryhmäteatterissa. Heiskanen valmistui teatteritaiteen maisteriksi 2016 ja hänet kiinnitettiin Kuopion kaupunginteatteriin 2017. Heiskasen näyttämötaiteellisiin tehtäviin lukeutuu muun muassa Aapon rooli Aleksis Kiven klassikossa Seitsemän veljestä ja Rockyn rooli näytelmässä Rocky Horror Show. Kuopion kaupunginteatterissa hänen tuloroolinsa oli Kaitsu näytelmässä Suomen hevonen. Heiskasen ensimmäinen elokuvarooli oli nimiosa Raimo Långin lyhytelokuvassa Joonas vuonna 1997. Kolme vuotta myöhemmin hän näytteli pääroolin J-P Valkeapään palkitussa lyhytelokuvassa Silmät kiinni ilman käsiä. Vuonna 2017 Heiskanen näytteli Riitaojan roolin Aku Louhimiehen suurmenestyksessä Tuntematon sotilas. Samana vuonna hänellä oli sivuosa Inari Niemen draamakomediassa Joulumaa. Viitattu 28.3.2018 Heiskasella diagnosoitiin vuonna 2022 ADHD, johon hän saa lääkitystä. == Valikoitu rooliluettelo == *Roberto Zucco (Roberto Zucco, 2015) *Rocky (Rocky Horror Show, 2016) *Aapo (Seitsemän veljestä, 2017) *Daniel/Taneli (Siipirikkoja ja matriarkkoja eli kuule meitä Kaija Koo!, 2017) *Aleksi (Syke, 2020) == Filmografia == Elokuvat Elokuvat Elokuvat Vuosi Elokuva Rooli 2017 Ensitreffit Taneli Tuntematon sotilas Riitaoja Joulumaa Henri 2021 Luokkakokous 3 – Sinkkuristeily Peter Odotus Tavela 2022 Lunastajat Kristoffer Lyhytelokuvat Lyhytelokuvat Lyhytelokuvat Vuosi Lyhytelokuva Rooli 1997 Joonas Joonas 2000 Silmät kiinni ilman käsiä poika 2015 Jotain kaunista Eino 2019 Hardballer Televisiosarjat Televisiosarjat Televisiosarjat Vuosi Sarja Rooli 1990 Huojuva talo Markun perheen lapsi 2016 Luottomies Ansan mies 2018–2019 Tuntematon sotilas Riitaoja 2019 Sorjonen Toni Kanerva 2020 Hotel Swan Helsinki Timo Saarela 2020– Syke Aleksi Rantavuo 2022 Hymyä! Jörn Donner Helsinki-syndrooma lakimies Rakkaat lapset Ossi 2024 Murha Hangossa Tommi Lampi == Lähteet == == Aiheesta muualla == * Kotisivut * Kuopion kaupunginteatteri : Taiteellinen henkilökunta * Etelä-Suomen Sanomat: Teatteriarvio: Ryhmäteatterin Seitsemän veljestä on Suurteos isolla ässällä (18.6.2017) * Ballhaus Ost: #43 Roberto Zucco Luokka:Suomalaiset näyttelijät Luokka:Vuonna 1987 syntyneet Luokka:Elävät henkilöt
Melody Boys

Melody Boys eli Yrjön orkesteri oli suomalainen jazz-orkesteri 1920- ja 1930-luvuilla. Kreikkalaistaustaisten Gunaropuloksen veljesten yhtye aloitti kabareeorkesterina ja modernisoitui jazzorkesteriksi. Helsinkiläinen orkesteri esiintyi Risto Orkon ohjaamassa komediassa Minä ja ministeri ja oli orkesterina elokuvien Laveata tietä ja Sininen varjo musiikissaMelody Boys, Elonet. Yhtye levytti jazzsovituksia monista vanhoista suomalaisista kappaleistaViola.linneanet.fi. Sen kantava jäsen oli Yrjö Gunaropulos (1904-1968), joka käytti myös nimiä Yrjö Jora ja Yrjö Tarvos.Viola Nimellä Yrjö Gunaropuloksen yhtye Gunaropulos ja Yrjö Verho julkaisivat vuonna 1952 levyn, jolla on kappaleet Ainoa ystävä ja Päiväperho.Viola == Lähteet == == Aiheesta muualla == *Melody Boys soittaa svengaavaa jazzia. Elävä muisti, Kavi (lyhytelokuva, 1931) Luokka:Suomalaiset jazzyhtyeet
Life Cycle

Life Cycle on Alice Baillaudin installaatio Turussa Kaskenlinnan sairaalan edustalla. Teos on tilattu taiteilijalta Turun kaupungin ja Art dans la Cité -järjestön yhteistyönä. Paljastamisvuosi oli 2013. Life Cycle kuvaa ihmistä elämänsä eri vaiheissa. Hahmot ovat siluettimaisia. Siluetin toinen puoli on valmistettu peiliteräksestä ja toinen säänkestävästä corten-teräksestä. Hahmot valikoituivat Baillaudin keskusteltua potilaiden ja henkilökunnan kanssa. Installaation vanhempi pariskunta on Kaskenlinnan asiakkaita, kun taas sekä äiti lapsensa kanssa ja nuorimies ovat sosiaali- ja terveystoimen henkilökuntaa. Art dans la Cité -järjestön tarkoituksena on parantaa potilaiden sairaalakokemuksia taideteosten avulla. ==Lähteet== Luokka:Turun patsaat ja veistokset
The Great Society

The Great Society (tunnetaan myös nimellä The Great!! Society!!) oli 1960-luvun sanfranciscolainen rockyhtye, joka oli olemassa vuosina 1965–1966 ja joka yhdistettiin kasvavaan San Franciscon lahden ympäristön acid rock -skeneen. Grace Slickin alkuperäisenä yhtyeenä tunnettu Great Society koostui hänen lisäkseen Slickin silloisesta aviomiehestä Jerry Slickistä, joka oli yhtyeen rumpalina, kitaristista Darby Slickistä, laulajasta ja kitaristista David Minerista, bassokitaristista Bard DuPontista sekä huilunsoittajasta, bassokitaristista ja saksofonistista Peter van Gelderistä. Miner ja DuPont eivät pysyneet yhtyeessä sen lyhyen olemassaolon ajan. ==Diskografia== ===Albumit=== *Conspicuous Only in Its Absence (1968) *How It Was (1968) *Collector’s Item (1971) *Live at the Matrix (1989) *Born to Be Burned (1995) ===Singlet=== *”Someone to Love” / ”Free Advice” (1966) *”Sally, Go ’Round the Roses" / ”Didn’t Think So” (1968) ==Lähteet== Luokka:1960-luvun rockyhtyeet ja -artistit Luokka:Acid rock -yhtyeet Luokka:Yhdysvaltalaiset psykedeeliset rockyhtyeet
Great Society

Great Society oli Yhdysvaltain presidentin Lyndon B. Johnsonin presidenttikaudellaan (1963–1969) hyväksymiä kattavia sisäpolitiikan reformeja, joiden keskeinen idea oli taistelu köyhyyttä vastaan. Great Society sisälsi myös pyrkimyksiä rodullisen epätasa-arvon purkamiseksi. Politiikka oli kontrasti hänen vuoden 1964 presidentinvaalien vastaehdokkaansa, Barry Goldwaterin ”jopa liian oikeistolaisina” pidetyille ajatuksille. Great Society -uudistukset olivat epäsuora perillinen 1930-luvun New Deal -uudistuksille. Osa Great Society -paketin sisällöstä perustui juuri kuolleen presidentti John F. Kennedyn pysähtyneisiin New Frontier -lakialoitteisiin.https://www.britannica.com/event/Great-Society Great Society -politiikka perustui osin Johnsonin omakohtaisiin kokemuksiin köyhyydestä. Hänen presidenttikaudellaan oli yleinen usko amerikkalaiseen unelmaan, ja Johnsonin kausi merkitsi amerikkalaisen liberalismin korkeasuhdannetta.https://www.ushistory.org/us/56e.asp Johnsonin Great Societyn sisäpoliittiset ansiot ovat kuitenkin yleisesti jääneet hänen kautensa ulkopolitiikan, Vietnamin sodan, kritiikin jalkoihin. Great Society -politiikkaa ovat jotkut kriitikot nimitelleet idealistiseksi ja realistiseksi illuusioksi. ==Katso myös== *Fair Deal *Uusvasemmisto == Lähteet == == Aiheesta muualla == Luokka:Yhdysvaltain historia
Barbara van Beck

Barbara van Beck oli vuosina 1629–1669 elänyt nainen, jonka keho oli pitkien karvojen peitossa luultavasti hypertrikoosin tai Ambrasin oireyhtymän seurauksena. Van Beck oli kuuluisa aikanaan, ja hän ansaitsi rahaa esiintymällä. == Elämä == Van Beck syntyi Saksassa 16. helmikuuta 1629 nimellä Barbara Ursler. Hänellä oli useita sisaruksia, mutta hän oli ainut jolla sairaus esiintyi. Hänen vanhempansa olivat Anne ja Balthazar Ursler, jotka tienasivat rahaa esittelemällä tytärtään. Siitä huolimatta he pitivät myös huolen siitä, että van Beck sai koulutusta. Barbara van Beckiä onkin kuvailtu sairaudestaan huolimatta älykkääksi ja kultturelliksi John Evelynin pitämän päiväkirjan mukaan. Van Beck puhui myös useita eri kieliä ja hän oli itsevarma ja ylpeä huolimatta sen ajan ihmisten ennakkoluuloista. Barbara van Beck nai myöhemmin Johan Michael van Beckin, jonka sukunimeä alkoi käyttää. Johan Michael van Beckin kerrotaan naineen Barbara vain sen takia, että voisi tienata rahaa vaimonsa ulkonäöllä. Johan Michael van Beckistä tulikin vaimonsa manageri. Van Beck sai miehensä kanssa lapsen, joka ei perinyt hypertrikoosia äidiltänsä. == Ura == Barbara van Beck nousi kuuluisuuteen Euroopassa, ja matkustikin ympäri maailmanosaa esiintymässä. Kun van Beck matkasi ensimmäistä kertaa Lontooseen, hän tapasi siellä John Evelynin, joka kuvaili van Beckiä päiväkirjoissaan. Barbara van Beckiä pyydettiin usein eri kaupunkeihin esiintymään. Hän matkasi taas Lontooseen vuonna 1668, ja sen jälkeen hänestä ei ole enää merkintöjä, joten van Beckin uskotaan kuolleen pian sen jälkeen. == Galleria == Tiedosto:Barbara Vanbeck, a very hairy woman. Mezzotint. Wellcome V0007285.jpg Tiedosto:Barbara Vanbeck, a very hairy woman. Etching by R. Gaywood, Wellcome V0007286.jpg Tiedosto:Barbara Vanbeck, a very hairy woman. Line engraving. Wellcome V0007288EL.jpg Barbara van Beckistä on tehty useita kaiverruksia ja piirroksia, sekä yksi öljyvärimuotokuva. Useissa kuvissa van Beckillä on soitin tykönään, ja hän olikin musikaalinen. Van Beckin asut kuvissa ovat muodikkaita ja ylhäisiä, joka oli 1600 luvulla outoa ihmisille joiden ulkonäössä oli jotain normalista poikkeavaa. == Lähteet == == Aiheesta muualla == *Barbara Urslerin - The Hairy Maid *Atlas Obscura: A 17th- Century Portrait of a Glamorous Bearded Woman *Agnews Gallery: Painter active in Central Italy, 17th C. Luokka:Kehityshäiriöiset henkilöt Luokka:1600-luvulla syntyneet Luokka:1600-luvulla kuolleet
Oleksandr Karavajev

Oleksandr Oleksandrovytš Karavajev (, s. 2. kesäkuuta 1992 H’erson, Ukraina) on ukrainalainen jalkapalloilija.Oleksandr Karavajev FootballFacts.ru- sivustolla Hän on pelipaikaltaan useimmiten oikea laitapuolustaja. Hän edustaa Ukrainan jalkapalloliigassa pelaavaa Kiovan Dynamoa ja on pelannut Ukrainan maajoukkueessa. Karavajev pelasi Šah’tar Donetskin junioreissa mutta ei yltänyt edustusjoukkueeseen. Vuoteen 2017 saakka hän pelasi lainasopimuksilla Sevastopolissa, Zorja Luhanskissa sekä kolme liiga- ja kolme cup-ottelua turkkilaisseura Fenerbahçessa kunnes Zorja Luhansk osti hänet itselleen. Kesällä 2019 hän siirtyi Kiovan Dynamoon. Hän on pelannut Ukrainan pääsarjassa yli 200 ottelua ja tehnyt lähes 30 maalia. Karavajev pelasi Ukrainan nuorisomaajoukkueissa ja nousi A-maajoukkueeseen ensimmäisen kerran lokakuussa 2015 EM-karsintaottelussa Makedoniaa vastaan. Hän kuului Ukrainan miehistöön EM-kilpailuissa 2016 mutta ei saanut peliaikaa. Kesän 2021 EM- kilpailuissa hän pelasi joukkueensa kaikki ottelut alusta loppuun. Karavajev on pelannut kaikkiaan 45 A-maaottelua, joista kymmenen on ollut MM-karsintaa, kahdeksan EM-karsintaa, yhdeksän Kansojen liigaa ja viisi kesän 2021 EM- kilpailuja. Avauskokoonpanossa hän on pelannut 34 kertaa. Ainoat maaottelumaalinsa hän on tehnyt maaliskuussa 2018 ystävyysottelussa Japania ja kesäkuussa 2022 Kansojen liigan ottelussa Armeniaa vastaan. == Lähteet == == Aiheesta muualla == * Oleksandr Karavajev National Football Teams-sivustolla * Oleksandr Karavajev Soccerway-sivustolla Luokka:Elävät henkilöt Luokka:Vuonna 1992 syntyneet Luokka:Ukrainalaiset jalkapalloilijat
Bidarin sulttaanikunta

Bidarin sulttaanikunta oli yksi viidestä Deccanin ylänköalueella sijainnesta Deccanin sulttaanikunnasta, jotka syntyivät Bahmanin sulttaanikunnan hajotessa. Bidaria hallitsi Barid-Shahi-dynastia, jonka jäsenet toimivat Bahmanin sulttaanikunnan lähettiläinä Bidarissa. Bahmanin heikennyttyä Bidaria hallinnut Barid-Shahi-dynastia alkoi toimia itsenäisesti vuonna 1492. Bidar oli pienin viidestä Deccanin sulttaanikunnasta ja vuonna 1619 Bijapurin sulttaanikunta valloitti sen. == Lähteet == Luokka:Intian kuningaskunnat Luokka:Intian historia
Jovanović

Jovanović on sukunimi, joka on muun muassa seuraavilla henkilöillä: *Igor Jovanović (s. 1989), kroatialais-saksalainen jalkapalloilija *Ivan Jovanović (s. 1962), serbialainen jalkapalloilija ja jalkapallovalmentaja *Milan Jovanović (s. 1981), serbialainen jalkapalloilija *Sanja Jovanović (s. 1986), kroatialainen uimari *Slobodan Jovanović (1869−1958), serbialainen lakimies, kirjallisuuskriitikko ja poliitikko
Sadiolan kultakaivos

Sadiolan kultakaivos sijaitsee Malissa Kayesin alueen Kayesin piirin Sadiolan kunnassa 77 kilometriä Kayesista etelään. Vuonna 1996 avatun kaivoksen omistavat eteläafrikkalainen AngloGold Ashanti (41 %), kanadalainen Iamgold (41 %) ja Malin valtio (18 %). Sen toiminnasta vastaa AngloGold Ashanti. Kaivosalueella on useita avolouhoksia sekä liuotus- ja sulatuslaitos, jonka kapasiteetti on 4,9 miljoonaa tonnia. Vuonna 2016 laitos käsitteli 2,0 miljoonaa tonnia malmia ja tuotti 1 984 kiloa kultaa. Liuotusprosessissa käytettiin 1 926 tonnia syanidia. Kaivosyhtiö työllisti 588 henkilöä. Sadiolan oksidimalmin odotetaan loppuvan vuonna 2018. Toiminnan jatkaminen edellyttää siirtymistä kovaan sulfidimalmiin, mikä pidentäisi kaivoksen ikää kymmenellä vuodella. Lähistöllä sijaitsee samojen yhtiöiden omistama Yatelan kultakaivos, jonka toiminta loppui vuonna 2016. ==Lähteet== ==Aiheesta muualla== * Socio- Economic Effects of Gold Mining in Mali: A Study of the Sadiola and Morila Mining Operations Luokka:Kayesin piiri Luokka:Malin kultakaivokset
Veikko Lappalainen

Veikko Kalervo Lappalainen (s. 21. kesäkuuta 1932 Helsinki) on suomalainen geologi ja professori, joka toimi Geologian tutkimuskeskuksen ylijohtajana. Lappalainen avioitui erityisopettaja Liisa Kaarina Härkösen kanssa 1958. Hän tuli ylioppilaaksi 1952 ja valmistui filosofian kandidaatiksi 1959. Filosofian tohtoriksi hän väitteli 1968. Lappalainen toimi Geologian tutkimuskeskuksen assistenttina 1959–1961, rautatiehallinnon geologi-insinöörinä 1961–1967, KM Insinööritoimiston osastonjohtajana 1967–1974, Tampereen teknillisen korkeakoulun apulaisprofessorina 1974–1980 ja Turun yliopiston maaperägeologian professorina 1980–1990. Hän oli myös Finnblanco-yhtiön toimitusjohtaja 1974–1975. Geologian tutkimuskeskuksen tutkimusjohtaja hän oli 1990–1991 ja ylijohtaja ja professori vuodesta 1991. Lappalainen jäi tästä tehtävästä eläkkeelle vuonna 1997, jolloin hänen seuraajakseen nimitettiin professori Raimo Matikainen.Nimitykset. Professori Raimo Matikainen. HS, 10.3.1997. (Viitattu 29.3.2018) == Lähteet == Luokka:Suomalaiset geologit Luokka:Valtionlaitosten johtajat Luokka: Suomalaiset virkamiehet Luokka: Suomalaiset yritysjohtajat Luokka: Tampereen teknillisen yliopiston professorit Luokka: Turun yliopiston professorit Luokka: Suomalaiset professorit Luokka:Vuonna 1932 syntyneet Luokka:Elävät henkilöt
Yatelan kultakaivos

Yatelan kultakaivos sijaitsee Malissa Kayesin alueen Kayesin piirin Sadiolan kunnassa 50 kilometriä Kayesista etelään. Se suljettiin vuonna 2016. Yatelan avolouhos avattiin vuonna 2001. Sen omistivat eteläafrikkalainen AngloGold Ashanti (40 %), kanadalainen Iamgold (40 %) ja Malin valtio (20 %). Kaivostoiminnasta vastasi AngloGold Ashanti. Yatelan malmivarat arvioitiin tuotannon alkaessa 1,34 miljoonaksi tonniksi ja kultapitoisuus 3,7 grammaksi tonnissa. Ensimmäisten kuuden vuoden aikana sen oli määrä tuottaa 39 689 kiloa kultaa. Kaivos oli alun perin tarkoitus sulkea vuonna 2010, mutta malmin louhintaa jatkettiin vuoteen 2013 saakka. Läjitetyn malmin käsittely lopetettiin vuonna 2014. Yatelan kulta sulatettiin lähellä sijaitsevassa Sadiolan kaivoksessa. ==Lähteet== Luokka:Kayesin piiri Luokka:Malin kultakaivokset
Tabakoton kultakaivos

Tabakoton kultakaivos sijaitsee Malissa Kayesin alueen Kéniéban piirin Sitakillyn kunnassa. Kaivos avattiin vuonna 2006, suljettiin seuraavana vuonna, mutta avattiin uudelleen vuonna 2013. Sen omistavat Caymansaarille rekisteröity Endeavour Mining (80 %) ja Malin valtio (20 %). Kaivos koostuu useista avolouhoksista ja tunneleista. Sen mineraalivarat arvioitiin vuonna 2013 6,9 miljoonaksi tonniksi ja kultapitoisuus 3,6 grammaksi tonnilta. Malmin rikastus perustuu painovoimaan ja syanidiliuotukseen. Vuonna 2016 Tabakotossa käsiteltiin 1,6 miljoonaa tonnia malmia ja tuotettiin 4 616 kiloa kultaa. Kaivoksen jäljellä olevaksi käyttöiäksi arvioidaan vain reilut neljä vuotta, minkä takia yhtiö harjoittaa alueella aktiivista malminetsintää. ==Lähteet== Luokka:Kéniéban piiri Luokka:Malin kultakaivokset
Vilkkuperät

Vilkkuperät (Onychorhynchidae) on varpuslintuihin kuuluva heimo. Heimon lajien taksonomia on osin epäselvä ja lajit on aikaisemmin luokiteltu kuuluvaksi tyranneihin. Vilkkuperät ovat läheistä sukua tityroille ja muodostavat mahdollisesti yhdessä monofyleettisen heimon. BirdLife Suomen käyttämässä luokituksessa vilkkuperien heimoon kuuluu 3 sukua ja 5 lajia. ===Suvut=== ===Vilkkuperät Myiobius=== * Pensasvilkkuperä Myiobius atricaudus * Tummavilkkuperä Myiobius villosus * Vaaleavilkkuperä Myiobius barbatus ===Lajit, joilla on oma sukunsa=== * Ruostenappari Terenotriccus erythrurus * Viuhkanappari Onychorhynchus coronatus ==Lähteet== Luokka:Varpuslinnut
Berkeley sockets

Berkeley sockets (BSD sockets) on Berkeley Software Distributionissa (BSD) esitelty ohjelmointirajapinta (API) prosessien väliseen kommunikointiin niin sanotuilla pistokkeilla. BSD rajapinnasta on tullut de facto standardi lähes sellaisenaan, jota kutsutaan myös POSIX-standardissa nimellä POSIX sockets. Rajapinta julkaistiin ensimmäisenä 4.2BSD:ssä. Microsoft Windows -käyttöjärjestelmän Windows Sockets -rajapinta on toinen vastaavankaltainen. Winsock-rajapinnassa on POSIX-määrittelyn mukaiset toiminnot. Macintosh- alustalla rajapinnan funktioiden nimeäminen on poikennut yleisesti käytetystä. iOS-alustalla rajapinta on merkittävästi erilainen. Muita erilaisia rajapintoja on X/Open Transport Interface (XTI). Useimmat alustat nykyisin toteuttavat POSIX-määrittelyn mukaisen version verkko-ohjelmointiin. == Toiminnot == Pistoke () on rajapinnassa käytettävä tiedostokahva (), jonka kautta tietoa vastaanotetaan ja lähetetään. Rajapintaa voidaan käyttää useiden protokollien kanssa kuten: * AF_UNIX, AF_LOCAL: Unix-domain sockets, paikallinen * AF_INET: IPv4 * AF_INET: IPv6 * AF_IPX: Novellin IPX * AF_APPLETALK: Applen AppleTalk Rajapintaa voidaan käyttää useiden tyyppien (kommunikointityylien) kanssa, joista tavallisimmat ovat SOCK_STREAM ja SOCK_DGRAM. Muita ovat SOCK_RAW, SOCK_RDM ja SOCK_SEQPACKET. Rajapintaa voidaan käyttää sekä yhteydellisille että yhteydettömille tavoille. Keskeiset järjestelmäkutsut rajapinnassa ovat: * `socket` * `close` * `connect` * `bind` * `listen` * `accept` Tiedonsiirto toimii kuten tiedostojen kanssa: rajapinnan avulla luetaan ja kirjoitetaan tietoa käyttäen järjestelmäkutsupareja: * `read, write` * `recv, send` * `recvfrom, sendto` * `recvmsg, sendmsg` * `readv, writev` Rajapinta antaa onnistumisen merkin kun tieto on hyväksytty siirrettäväksi. Rajapinnan toiminta voidaan asettaa ei-pysäyttäväksi (), jolloin funktiokutsut eivät jää odottamaan. Rajapinnan ja kommunikoinnin toimintaa voidaan muuttaa muun muassa `getsockopt` ja `setsockopt` järjestelmäkutsujen avulla. == Lähteet == == Kirjallisuutta == * == Aiheesta muualla == * Beej's Guide to Network Programming Luokka:Ohjelmointirajapinnat
Dan Iordăchescu

Dan Iordăchescu (2. kesäkuuta 1930 – 30. elokuuta 2015Enciclopedia Muzicala a Romaniei: Dan Iordachescu) oli romanialainen baritoni. Hän loi puoli vuosisataa kestäneen uran, jonka aikana hän esiintyi muun muassa La Scalassa ja Wienin valtionoopperassa. Kaikkiaan hän lauloi 61:ssä eri maassa muiden muassa Placido Domingon, Montserrat Caballén ja Luciano Pavarottin kanssa.Celebrated Romanian baritone Dan Iordachescu dies at 85 Debyyttinsä Iordăchescu teki Bukarestissa vuonna 1949; viimeisen kerran hän esiintyi vuonna 2005. Hän kuoli 85-vuotiaana kaksi vuotta sairastettuaan. Häntä jäivät kaipaamaan vaimo ja kaksi tytärtä, joista niin ikään tuli oopperalaulajia. == Lähteet == Luokka:Romanialaiset oopperalaulajat Luokka:Baritonit Luokka:Vuonna 1930 syntyneet Luokka:Vuonna 2015 kuolleet
Juha Hulmi

Juha Hulmi on suomalainen liikuntatieteilijä, tietokirjailija ja bloginpitäjä. Lihastohtori-blogissaan hän käsittelee treenaamista tutkimustiedon pohjalta. Koulutukseltaan hän on liikuntatieteiden tohtori. ==Ura== Hulmi valmistui maisteriksi Jyväskylän yliopistosta vuonna 2004 ja tohtoriksi vuonna 2009. Hänen väitöskirjansa käsitteli lihasten kasvattamista ja hän on alan ainoita akateemisia asiantuntijoita Suomessa. Juha Hulmi on liikuntafysiologian professori Jyväskylän yliopiston liikuntatieteellisessä tiedekunnassa ja liikuntafysiologian dosentti Helsingin yliopiston lääketieteellisessä tiedekunnassa. Hän on tutkinut Suomen Akatemian ja Syöpäsäätiön myöntämällä rahoituksella muun muassa sitä, miten lihakset suojaavat vakavista sairauksista kuten syövästä toipumisessa. Hulmi on mukana myös voimaharjoittelua ja fitness-urheilijoiden laihduttamisen fysiologiaa selvittävissä tutkimusprojekteissa. ==Blogi== Hulmi avasi Lihastohtori- bloginsa keväällä 2012. Hänen ensimmäisiä kirjoituksiaan oli opas ”täydelliseen takamukseen”. Blogilla on ollut parhaimmillaan noin satatuhatta kävijää kuukaudessa ja yksittäisiä blogikirjoituksia luetaan kymmeniätuhansia kertoja. ==Kirja== Hulmin blogiin perustuva tietokirja ”Lihastohtori – Näyttöön perustuva tietopankki sporttiseen kuntoon” julkaistiin marraskuussa 2015.. Kirjaan on koottu olennaisimmat asiat voimaharjoittelusta ja sporttiseen kuntoon tähtäävän ihmisen ravinnosta. Kirja oli ilmestymisensä jälkeen esimerkiksi Adlibris-verkkokirjakaupan kymmenen myydyimmän teoksen joukossa ja helmikuussa 2016 kirjasta ilmestyi kolmas painos ja 6. painos alkuvuonna 2018. Samana vuonna ilmestyi hänen toinen kirjansa ”Lihastohtori 2: Hautaa humpuuki – tutkitulla tiedolla tavoitteisiin” . ==Tunnustukset== Jyväskylän yliopistosäätiö antoi Hulmille keväällä 2017 tieteellisen tiedon julkistamispalkinnon. Palkintoa perusteltiin muun muassa näin: ”Hulmi näyttää kaikille tutkijoille esimerkkiä, miten omasta alastaan voi viestiä tehokkaasti ja kansantajuisesti. Hulmi on rohkeasti hyödyntänyt tämän aikakauden keskeisiä viestintäkanavia ja näin saavuttanut suuren yleisön.” ==Lähteet== ==Aiheesta muualla== *Lihastohtori-blogi *Juha Hulmi LinkedInissä Luokka:Suomalaiset tietokirjailijat Luokka:Suomalaiset bloginpitäjät Luokka:Suomalaiset liikuntatieteilijät Luokka:Suomalaiset professorit Luokka:Syntymävuosi puuttuu Luokka:Elävät henkilöt
Quesada

Quesada on sukunimi, joka on muun muassa seuraavilla henkilöillä: *Anay Tejeda Quesada (s. 1983), kuubalainen pika-aitajuoksija *Carlos Alvarado Quesada (s. 1980), Costa Rican presidentti *Enrique Bolaños Quesada (1907−1992), costaricalainen roomalaiskatolinen piispa *Gonzalo Jiménez de Quesada (1509−1579), espanjalainen tutkimusmatkailija ja konkistadori *Manel Navarro Quesada (s. 1996), espanjalainen laulaja, lauluntekijä ja kitaristi *Ricardo Alarcón de Quesada (1937−2022), Kuuban parlamentin puhemies *Samuel Quesada (s. 1993), espanjalainen karateka *Vicente Fox Quesada (s. 1942), Meksikon presidentti vuosina 2000–2006 *Violeta Quesada (1947−2024), kuubalainen pikajuoksija *Yoelbi Quesada (s. 1973), kuubalainen kolmiloikkaaja.
Morilan kultakaivos

Morilan kultakaivos sijaitsee Malissa Sikasson alueen Bougounin piirin Sanson kunnassa. ==Historia== Vuonna 2000 avatun kaivoksen omistivat eteläafrikkalainen AngloGold Ashanti (40 %), Jerseysaarelle rekisteröity RandGold Resources (40 %) ja Malin valtio (20 %). Kaivostoiminnasta vastaa Randgold Resources. Malmin rikastus perustuu painovoimaan ja syanidiliuotukseen. Toimintansa aikana kaivos on tuottanut yli 170 tonnia kultaa. Kaivos oli määrä sulkea vuonna 2013, mutta rikastushiekan käsittelyn, lähellä sijaitsevan Domban louhoksen sekä Ntiolan ja Viperin esiintymien hankinnan ansiosta sen toiminta jatkuu vuoteen 2020 saakka. Vuonna 2017 kaivos käsitteli 5,5 miljoonaa tonnia malmia ja tuotti 1 985 kiloa kultaa. Se työllisti suoraan 372 ja urakoitsijoiden kautta 444 henkilöä. Lähes kaikki työntekijät ovat malilaisia. AngloGold Ashanti ja Barrick luopuivat omistuksistaan vuonna 2020. Myymisen syynä oli Malin poliittinen epävakaus.https://www.mining.com/anglogold-barrick-to-sell-80-of-morila-mine- in-conflict-ridden-mali/ ==Lähteet== ==Aiheesta muualla== * Socio-Economic Effects of Gold Mining in Mali: A Study of the Sadiola and Morila Mining Operations Luokka:Bougounin piiri Luokka:Malin kultakaivokset
Keikarinapsija

Keikarinapsija (Tachuris rubrigastra) on varpuslintulaji, jota tavataan Etelä- Amerikasta. Aikaisemmin keikarinapsija on luokiteltu tyrannien heimoon, mutta on erotettu molekyylifylogeneettisten tutkimusten perusteella omaan heimoonsa keikarinapsijat (Tachurididae tai eräiden lähteiden mukaan oikeammin Tachurisidae). ==Koko ja ulkonäkö== Keikarinapsija on kooltaan 11-11,5 cm pitkä. Keikarinapsijakoiras on värikäs. Sen selkä on vihreä, siivet ja pyrstö ovat mustat lukuun ottamatta valkoisia viiruja siivissä ja pyrstön reunoissa. Pää on musta ja silmäkulmajuovat keltaiset. Kekikarinapsijakoiraan vatsa on keltainen, yläperä on punainen ja rinnassa kulkee musta juova. Keikarinapsijanaaras on väreiltään vaatimattomampi. Väritys vaihtelee hieman lajin levinneisyysalueella. Keikarinapsijan nokka on kapea ja pitkähkö. ==Levinneisyys ja elintavat== Keikarinapsijaa tavataan Perusta Chileen ja Argentiinaan ulottuvalta alueelta ja talvisin yksilöitä vaeltaa myös Brasiliaan. Keikarinapsijoiden elinympäristöä ovat ruovikot vesistöjen läheisyydessä. Lajia tavataan aina 4 100 metrin korkeuteen asti. Keikarinapsijan ravintoa ovat hyönteiset. ==Lähteet== Luokka:Varpuslinnut
Kalanan kultakaivos

Kalanan kultakaivos sijaitsee Malissa Sikasson alueen Yanfolilan piirin Gouandiakan kunnassa. Neuvostoliiton tuella rakennettu Kalana oli Malin ensimmäinen teollinen kultakaivos. Se avattiin vuonna 1985 ja suljettiin vuonna 1991. Valtionyhtiö Sogemorkin hoitama kaivos tuotti parhaimmillaan 500 kiloa kultaa vuodessa. Vuonna 2004 kaivostoimintaa jatkoi uusi yhtiö Somika, josta 80 % kuului brittiläiselle Avnel Gold Miningille ja 20 % Malin valtiolle. Vuonna 2017 Avnelin osti Caymansaarille rekisteröity Endeavour Mining, joka sulki tunnelikaivoksen ja ryhtyi valmistelemaan sen muuttamista avolouhokseksi.. Kalanan kultavarat ovat 56,7 tonnia ja suunniteltu vuosituotanto noin 3 000–4 000 kiloa. Malmin rikastus tulee perustumaan syanidiliuotukseen. Uuden kaivoksen rakentamisen odotetaan alkavan vuonna 2019. Lähistöllä sijaitsee vuonna 2012 avattu Kodiéranin kultakaivos. ==Lähteet== Luokka:Malin kultakaivokset Luokka:Yanfolilan piiri
Golkondan sulttaanikunta

Golkondan sulttaanikunta oli yksi viidestä Deccanin ylänköalueella sijainnesta Deccanin sulttaanikunnasta, jotka syntyivät Bahmanin sulttaanikunnan hajotessa. Golkondan sulttaanikunnan ja sitä hallinneen Qutub Shahi -dynastian perustaja oli Quli Qutub-ul-Mulk. Hän julisti Golkondan itsenäiseksi vuonna 1518 ja perusti pääkaupungin Golkondaan. Golkondan valtakunta kukistui vuonna 1687, kun mogulivaltakunta valloitti sen. == Lähteet == Luokka:Intian kuningaskunnat Luokka:Intian historia
Sanso

Sanso on maalaiskunta ja sen keskuskylä Sikasson alueen Bougounin piirissä Malissa. Se sijaitsee 110 kilometriä Bougounista maanteitse koilliseen. Kunnassa on 19 800 ja kylässä 7 300 asukasta (vuonna 2009, väestönlaskenta). Sanson kunta rajoittuu idässä Bougounin piirin Wolan, etelässä Koumantoun ja lännessä Domban sekä pohjoisessa Koulikoron alueen Dioïlan piirin Massiguin kuntiin. Kuntaan kuuluu 15 kylää. Asukkaat ovat etupäässä bambaroita, mutta kaivostoiminnan myötä kuntaan on muuttanut myös muiden kansallisuuksien edustajia. Sanson kautta kulkee Koumantoun ja Fanan välinen maantie. Seudun pääelinkeino on maanviljely ja karjanhoito. Tärkeimmät viljelykasvit ovat hirssi, durra ja puuvilla. Kunnassa toimii vuonna 2000 avattu Morilan kultakaivos. ==Lähteet== Luokka:Bougounin piiri Luokka:Malin kunnat
Mewar

thumb|300px|Chitorin linnakkeen rauniot. Mewar oli yksi monista rajputien hallitsemista valtioista nykyisen Pohjois-Intian Rajasthanin alueella. Sen pääkaupunkina toimi Chitorin linnake. Mewarin kuningaskunta oli olemassa 700-luvulta 1500-luvulle. Valtakunta kukistui kun Mogulivaltakunnan hallitsija Akbar valloitti Chitorin linnakkeen vuonna 1568, minkä jälkeen pääkaupunki siirrettiin Udaipurin. == Lähteet == Luokka:Intian kuningaskunnat Luokka:Intian historia